(1) Pri skrátenom vyšetrovaní postupuje policajt podľa ustanovení tohto zákona o vyšetrovaní s týmito odchýlkami: a) výsluch svedka vykoná, ak ide o neopakovateľný úkon, neodkladný úkon alebo ak ide o svedka, ktorý bol osobne prítomný pri páchaní trestného činu; v ostatných prípadoch vyžiada iba vysvetlenie, o ktorom spíše záznam, b) vyhľadá a zabezpečí dôkazy, aby mohli byť vykonané v ďalšom konaní, o čom urobí záznam, c) skrátené vyšetrovanie treba skončiť spravidla do dvoch mesiacov od vznesenia obvinenia. (2) Ak sa skrátené vyšetrovanie neskončí do dvoch mesiacov od vznesenia obvinenia, policajt prokurátorovi písomne oznámi, prečo nebolo možné skrátené vyšetrovanie skončiť a aké úkony je potrebné ešte vykonať. Prokurátor môže policajtovi pokynom zmeniť rozsah úkonov, ktoré majú byť ešte vykonané, alebo vo veci nariadiť vyšetrovanie.
§ 203 zákona č. 301/2005 Z. z. (Trestný poriadok).
zjednodušená forma prípravného konania vykonávaná [[Term:policajt|policajtom]] o tých [[Term:prečin|prečinoch]], o ktorých sa podľa [[Term:trestný poriadok|Trestného poriadku]] nevykonáva vyšetrovanie v úseku od [[Term:začatie trestného stíhania|začatia trestného stíhania]] do preštudovania spisov, pričom jeho podstata spočíva v zhromažďovaní [[Term:dôkaz|dôkazov]] v rozsahu potrebnom na [[Term:rozhodnutie|rozhodnutie]] a vo vykonávaní ďalších úkonov, aby mohol [[Term:prokurátor|prokurátor]] rozhodnúť o podaní [[Term:obžaloba|obžaloby]], alebo aby mohla byť vec vybavená iným meritórnym rozhodnutím
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.